သီလဝါအထူးစီးပွားရေးဇုန်

သီလဝါအထူးစီးပွားရေးဇုန်သည် ရန်ကုန်တိုင်းဒေသကြီး၊ သန်လျင်မြို့နယ် အတွင်းတွင် တည်ရှိသည်။ သီလဝါအထူးစီးပွားရေးဇုန်ကြောင့် ရန်ကုန်တောင်ဘက်ပိုင်း ဒေသများ ဖွံ့ဖြိုးမှုကို မြန်ဆန်စေပြီး ဒေသခံများ၏ အလုပ်အကိုင် အခွင့်အလမ်းများကိုလည်း ဖန်တီးပေးနိုင်ခဲ့သည်။ အခြားစက်မှုဇုန်များကဲ့သို့ မဟုတ်ဘဲ အထူးစီးပွားရေးဇုန် ဖြစ်သောကြောင့် နိုင်ငံတကာ စံနှုန်းနှင့် ညီသည့် မူဝါဒများ၊ လုပ်ထုံးလုပ်နည်းများကို ထုတ်ပြန်ကျင့်သုံး ဆောင်ရွက်နေသည်။ နိုင်ငံပေါင်း (၁၉)နိုင်ငံမှ ရင်းနှီးမြှုပ်နှံသည့် ကုမ္ပဏီပေါင်း (၁၁၂) ခုရှိသည်။ 

သီလဝါအထူးစီးပွားရေးဇုန်ကို အပိုင်းနှစ်ခုခွဲကာ အကောင်အထည်ဖော် ဆောင်ရွက်လျက်ရှိပြီး ၂၀၁၃-ခုနှစ်၊ ဒီဇင်ဘာလမှ စတင်ကာ ဇုန်(အေ)တွင် (၄၀၅)ဟက်တာကို အကောင်အထည်ဖော်ခဲ့ရာ ၂၀၁၅-ခုနှစ်၊ စက်တင်ဘာလ (၂၃)ရက်နေ့တွင် စီးပွားဖြစ် စတင်လည်ပတ်နိုင်ခဲ့သည်။ ဇုန်(ဘီ)ကိုလည်း Phase(I)ဟက်တာ (၁၀၁), Phase(II)ဟက်တာ (၇၇), Phase(III) ခွဲ၍ အကောင်အထည်ဖော်သည်။

ကိုးကား

အထူးစီးပွားရေးဇုန်များ
မြန်မာနိုင်ငံ၏ စီးပွားရေး
ရန်ကုန်တိုင်းဒေသကြီး